17 अप्रैल को पर्यावरण मंत्रालय द्वारा जनता के फीडबैक के लिये जारी राष्ट्रीय स्वच्छ वायु कार्यक्रम के ड्राफ्ट में भी उत्सर्जन के लक्ष्य और समय-सीमा को स्पष्ट रूप से शामिल नहीं किया गया था। इसमें सबसे बड़े प्रदूषको जैसे थर्मल पावर प्लांट और उद्योग से निकलने वाले उत्सर्जन पर कोई बात ही नहीं की गयी थी। थर्मल पावर प्लांट से निकलने वाला उत्सर्जन वायु प्रदूषण की बड़ी वजहों में से एक है। इन उत्सर्जन की वजह से भारत में प्राथमिक और माध्यमिक कण पदार्थों के स्तर में काफी वृद्धि हो रही है।